Tiltalte straffes med 10 dagbøder af 500 kr. for at have foranstaltet utilladt hasardspil i form af poker med penge som indsats, jf. straffelovens § 204, stk. 1 og 2
Ret: Østre Landsret (2. instans)
Faggruppe: Straffesag — Bødesag
Sagsemner: Spillevirksomhed;

/

UDSKRIFT
AF

ØSTRE LANDSRETS DOMBOG
____________

D O M

Afsagt den 18. december 2007 af Østre Landsrets 19. afdeling

(landsdommerne John Mosegaard, Ole Græsbøll Olesen og Lone Dahl Frandsen (kst.).

19. afd. nr. S-2104-07:

Anklagemyndigheden

mod

Tiltalte

(CPR nr. (Født 1964))

(advokat Dan Terkildsen, besk.)

Lyngby Rets dom af 13. juli 2007 (SS 1369/2006) er anket af anklagemyndigheden med

påstand om domfældelse i overensstemmelse med anklageskriftet og om bødestraf.

Tiltalte har påstået stadfæstelse.

Anklagemyndigheden har præciseret, at tiltalen angår overtrædelse af straffelovens § 204,

stk. 1 og 2, og har oplyst, at anklageskriftet er dateret den 30. november 2006.

Der er i landsretten afgivet supplerende forklaring af tiltalte og Vidne 1 og Vidne 2, der alle

har forklaret i det væsentlige som i byretten.

Der er endvidere i landsretten afgivet forklaring af Vidne 3.

Tiltalte har supplerende forklaret blandt andet, at et pokerspil ofte afgøres allerede efter

første byderunde. Spillerne kan vælge at udtræde på et givet tidspunkt under den enkelte



/

- 2 -

spillerunde. Man kan således selv vælge, hvornår man vælger at vædde sine på forhånd

tildelte point, og man behøver som spiller ikke at vædde på baggrund af de kort, som man

har fået, men kan udtræde allerede, inden man har gjort sin indsats. Derfor vil længere

spilletid med mange spillerunder give større gevinstchance. Hvis han som professionel

spiller over for en nybegynder, vil hans chance for at vinde spillet derfor være, at spillet

trækker ud. Risikoen ved pokerspil består i at tage dårligere beslutninger. Fysisk kan det

kræve en del at spille poker, da de store turneringer strækker sig over mange dage, hvor

man spiller op til 12-14 timer om dagen. Endvidere er der en masse psykologi involveret i

spillet, herunder i forbindelse med bluf. Der bliver i det spil, der udbydes, som regel givet

kontante pengepræmier til de bedst placerede spillere, men det er forekommet, at der er

blevet spillet om en pokal. Spillerne, der kommer i klubben, drøfter pokerteorier og bøger

om poker m.v. og kommer i klubben på grund af glæden ved spillet, som kræver, at man

skal bruge sit hoved. Medlemmerne kommer også for at få målt sine evner i forhold til de

øvrige spillere. Medlemmerne skal forevise medlemskort eller bliver kontrolleret i

medlemskartotekerne for at få adgang til foreningens lokaler. Berusede medlemmer vil blive

afvist. Spillerne bliver placeret ved spillebordene efter lodtrækning. De sidste 10

tilbageværende spillere i en turnering placeres ved et finalebord. Indskuddene ved spillene

er typisk omkring 200 kr., men kan variere mellem 50-1.000 kr. og varierer efter

medlemmernes ønsker, således at den enkelte turnering tilrettelægges i overensstemmelse

hermed. Som professionel pokerspiller modtager han ikke reklameindtægter og ernærer sig

udelukkende ved præmieindtægter.   

Turneringsspillene i forbundet afviger på to væsentlige punkter fra de spil, som udbydes på

spillekasinoerne, idet spillene på kasinoerne normalt tager relativt kort tid, medens spillene i

turneringer er tilrettelagt, således at der er den nødvendige tid til rådighed for, at den enkelte

spiller kan følge sin egen strategi. Endvidere er indsatserne på kasinoerne typisk fra 1.000

kr. op til måske 50.000 kr. Forbundet er meget opmærksom på, at man ikke lokker folk i

ludomani, og han tror, at indsatsernes relativt beskedne størrelse er medvirkende hertil,

ligesom det har betydning, at man anser spillet som en sport samt mødes og drøfter teorier

m.v. Der holdes endvidere danmarksmesterskaber, ligesom der findes et landshold. Endelig

findes der tv-transmitteret poker, hvor kommentatorerne vurderer den enkelte spillers valg.

Den samme mand har to år i træk vundet den samme store internationale pokerturnering og

blev det tredje år nummer to.   

2



/

- 3 -

Efter hans opfattelse har matematiske evner ikke så stor betydning for en god pokerspiller,

da matematiske evner for alle deltagere er den grundlæggende betingelse for at kunne være

med. Derimod skal en god pokerspiller have evnen til at koncentrere sig i længere tid i træk,

have en god taktik og fysik samt psykologisk indsigt. Det har betydning for de beslutninger,

som den enkelte spiller træffer, hvilken størrelse puljen har sammenholdt med størrelsen af

den indsats, som man selv skal gøre, og sandsynligheden for gevinst. Hvis en spiller snyder

eller udviser anden usportslig optræden, kan vedkommende ekskluderes af forbundet, men

man har ikke mulighed for at ekskludere et medlem på grund af ludomani. Man har

imidlertid et godt kendskab til hinanden, og han vil, hvis han bliver bekendt med, at et

medlem har et sådant problem, tage en samtale med den pågældende. Han håber, at det

udvalg, der er nedsat under Justitsministeriet om hasardspil, kan give klubberne nogle

retningslinjer vedrørende dette spørgsmål.

Vidne 1 har supplerende forklaret blandt andet, at han var været ansat i Virksomhed 2 fra

starten for ca. 17 år siden, og han har været ansvarlig for de pokerturneringer, som kasinoet

har afholdt fra 1999. Ved disse turneringer blev der spillet Texas Hold´Em. Efter hans

opfattelse er sagens kerne den varighed, som i turneringsreglerne fastsættes for spillet, da

dygtighed bliver mere fremtrædende jo længere tid spillet varer. Turneringer i et kasino i

Danmark varer ofte 2 til 8 timer, hvilket har været kritiseret, da udfaldet efter nogles

opfattelse da i for høj grad beror på held. Han ved ikke selv, hvor grænsen mellem held og

dygtighed går, men er overbevist om, at dygtighed har større betydning jo længere spillet

varer. Det er således af betydning i poker, hvor lang tid, man har til at positionere sig i

forhold til sine modspillere. I sidste ende er det kortene den enkelte dag, der afgør spillet, og

det er tankevækkende, at de dygtige spillere vinder få turneringer. Det er derfor hans

vurdering, at heldet har den største betydning, når man spiller poker. Hans vurdering af

poker bygger på hans erfaring, og han har ikke statistisk belæg for sine vurderinger. Man

kan sammenligne det med fiskeri, hvor den dygtige fisker kan være uheldig ikke at fange

noget, mens nybegynderen kan være heldig at fange en fisk første gang linen kastes ud.   

I spillekasinoerne føres en omfattende adgangskontrol blandt andet af hensyn til at

modvirke kriminalitet samt for at indgå uregelmæssigheder og snyd. Der er også mulighed

for at blive nægtet adgang, ligesom man selv kan få registreret, at man skal nægtes adgang,

hvis man f.eks. lider af ludomani. Efter hans opfattelse vil det fremme pokerspillet i

3



/

- 4 -

spillekasinoerne, hvis der lovligt kan spilles poker i Danmark, da det vil fremme

turneringskulturen.   

Vidne 2 har supplerende forklaret blandt andet, at f.eks. poker set fra en behandlers

synsvinkel er særligt farlig, da viden også har en vis betydning. Denne viden opbygges på

baggrund af erfaring fra deltagelse i mange spil. Man tror da, at jo mere man spiller, jo

dygtigere bliver man. I sidste ende er der dog en meget stor del af tilfældighed i spillet.

Turneringerne kan være det, der tænder trangen til spil. De fleste, der er under behandling,

starter med pokerturneringer, men giver sig derefter i kast med kontantspil på internettet.

Klienterne fortæller, at de fortsætter med at spille turneringspoker efter, at de er begyndt at

spille kontantspil på internettet. De store tab opstår typisk i disse kontantspil. Der er ingen,

der gider, at spille poker uden pengegevinster. Der ses i samfundet en stigende afhængighed

af poker. Mange af dem, der er i behandling for ludomani, har vundet store gevinster, og

tabet af gevinsten øger trangen til at spille for at vinde det tabte tilbage. Hun kan sagtens

forstå, at det er spændende og tiltrækkende at spille poker, men man skal være opmærksom

på, at man som ludoman taber identitet og omgangskreds, da man hele tiden tænker på at

spille. Ludomani udvikler sig typisk over år, men udvikler sig hurtigere ved poker, da

gevinster og tab er større. Den typiske ludoman er en yngre velbegavet mand, og mange har

begået økonomisk kriminalitet på grund af spillelysten. Hun kan ikke i forbindelse med

poker vægte held over for dygtighed.

Vidne 3 har forklaret blandt andet, at han er uddannet Stilling og har en Doktorgrad, som

han underviser og forsker i på Universitet. Han har privat spillet lidt poker, som taler til

hans faglige interesse for tilfældigheder og risici. I poker består sandsynlighedsberegningen

i vurderingen af styrken af egen hånd over for styrken af de øvrige hænder i spillet, hvilken

styrke ændrer sig efterhånden, som spillet udvikler sig, og der kommer flere kort på bordet.

Det giver således en spiller en fordel at kunne overskue disse sandsynligheder, herunder

undervejs i spillet. En anden del, der indgår i spillet, er evnen til at vurdere de andre

hænders styrke blandt andet baseret på spillernes villighed til at indgå væddemål, således at

strategi, herunder ved anvendelse af bluf, er en del af spillet. En turnering med flere

hundrede spil eliminerer i det væsentlige chancen for, at den dårlige spiller vil slå den gode

spiller, hvilket bygger på det matematiske begreb ”de store tals lov ”. Dette begreb spiller

også en stor rolle i f.eks. forsikringsmatematik. Det er i artikler med forsøg ved simple

modeller beskrevet,

4



/

- 5 -

hvorledes vinderchancen over mange spil er bedre for spilleren med den gode strategi over

for spilleren med en dårlig strategi, herunder med inddragelse af de store tals lov. Denne

konklusion vil være endnu mere markant i de virkelige pokerspil, hvor sandsynlighederne er

mere komplicerede, hvorfor den dygtige spiller vil blive yderligere favoriseret. Tilfældighed

får en mindre rolle jo flere spil, der spilles.   

Landsrettens begrundelse og resultat:

Det kan efter størrelsen af indskuddene og de heraf afledede præmier lægges til grund, at

der under de afholdte turneringer blev spillet om ikke ubetydelige økonomiske værdier.

Ved dom afsagt af Højesteret den 17. november 1926 (gengivet i UfR 1927, side 34) blev

det fastslået, at både almindelig og åben poker måtte anses som hasardspil.

Straffelovens § 203 og § 204 stammer i deres nugældende affattelse af betydning for

spørgsmålet om, hvad der er hasardspil, fra straffeloven, som trådte i kraft i 1930. Også

efter ikrafttræden af straffeloven er det i retspraksis fastslået, at poker er hasardspil omfattet

af de pågældende bestemmelser, jf. blandt andet dom afsagt af Højesteret den 18. oktober

1950 (gengivet i UfR 1950, side 1016).

Landsretten finder på den baggrund ikke, at det kan tillægges betydning, at pokerspillet

afvikles som No Limit Texas Hold’em turneringspok er med et ikke ubetydeligt antal

spilleomgange.

Herefter, og da det efter tiltaltes forklaring om Forening 1s formål og om mulighederne for

efter et kort medlemskab at deltage i de udbudte turneringsspil må lægges til grund, at

spillene foregik på et sted, der efter straffelovens § 204, stk. 2, må ligestilles med et

offentligt sted, findes tiltalte skyldig efter anklageskriftet, således som dette er præciseret

for landsretten.   

Straffen, der fastsættes efter straffelovens § 204, stk. 1, jf. stk. 2, findes passende at kunne

fastsættes til 10 dagbøder af 500 kr.

Forvandlingsstraffen er fængsel i 10 dage.

5



/

- 6 -

T h i  k e n d e s  f o r  r e t :

Tiltalte straffes med 10 dagbøder af 500 kr.

Forvandlingsstraffen er fængsel i 10 dage.   

Tiltalte skal betale sagens omkostninger for begge retter.

6